การจัดการ

1.  โครงสร้างการจัดการ

ตารางโครงสร้างองค์กร (หน้า 19)

- อำนาจหน้าที่ของคณะกรรมการบริษัท

กรรมการของบริษัทฯ แบ่งออกเป็นคณะกรรมการบริหารและคณะกรรมการบริษัทฯ
คณะกรรมการบริหาร มีอำนาจหน้าที่ในลงนามเกี่ยวกับเอกสารสัญญาของบริษัทฯ ทุกประเภท และ
อนุมัติวงเงินสินเชื่อ คณะกรรมการบริษัทฯ มีอำนาจหน้าที่ในการควบคุมการดำเนินงานของบริษัทฯ
ให้เป็นไปตามเป้าหมาย เช่น การลงมติอนุมัติงานบริหารของบริษัทฯ

- อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัทมีขอบเขต หน้าที่ และความรับผิดชอบ
และรายงานต่อคณะกรรมการบริษัทต่อไปนี้

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

วาระการดำรงตำแหน่งของคณะกรรมการตรวจสอบ

ประธานกรรมการตรวจสอบและกรรมการตรวจสอบวาระดำรงตำแหน่ง 1 ปี
การแต่งตั้งหรือการแต่งตั้งหรือการเพิกถอนจากกรรมการตรวจสอบ
จะต้องได้รับมติจากคณะกรรมการบริษัท

คณะกรรมการบริษัท สยามเจเนอรัลแฟคตอริ่ง จำกัด (มหาชน) ประกอบด้วยกรรมการทั้งหมด 8
ท่าน โดยแบ่งเป็นกรรมการ 5 ท่าน และกรรมการตรวจสอบ 3 ท่าน ดังนี้

*1. นายชินเวศ สารสาส ประธานกรรมการ

*2. นายอุดม ชาติยานนท์ ประธานกรรมการตรวจสอบ

3. นายเรืองกิตติ์ แก้วฟ้านภาดล กรรมการผู้จัดการ

4. นายจิรวุฒิ บุญศิริ กรรมการ/ กรรมการผู้มีอำนาจลงนาม

5. นายมีชัย คงแสงไชย กรรมการ/ กรรมการผู้มีอำนาจลงนาม

6. นางอรวรรณ สุระจรัส กรรมการ

7. นางดารา อุษณาโชติ กรรมการตรวจสอบ/ กรรมการอิสระ

*8. นางสาวพนิต วิสูตรโยธาภิบาล กรรมการตรวจสอบ/ กรรมการอิสระ

@9. นายธีรภัทร์ โกยสุขโข กรรมการ/ ผู้ช่วยกรรมการผู้จัดการ

+10. นายโสภณ เพชรเรือนทอง กรรมการตรวจสอบ/ กรรมการอิสระ

หมายเหตุ * กรรมการ 3 ท่านปัจจุบันได้ลาออกมีผลตั้งแต่วันที่ 19 มกราคม 2544

คุณจิรวุฒิ บุญศิริ ได้รับการแต่งตั้งให้เป็นประธานกรรมการ เมื่อวันที่ 19 มกราคม 2544

@ เข้าดำรงตำแหน่งกรรมการ ตั้งแต่วันที่ 19 มกราคม 2544

+ เข้าดำรงตำแหน่งกรรมการอิสระ ตั้งแต่วันที่ 1 พฤษภาคม 2544

ทั้งนี้ ปัจจุบันยังขาดกรรมการอิสระอีก 1 ท่านซึ่งจะแต่งตั้งภายในวันที่ 19 เมษายน 2544

เจ้าหน้าที่บริหาร : เจ้าหน้าที่บริหารระดับสูงและเจ้าหน้าที่บริหารมีจำนวน 6 ท่าน ดังนี้

1. นายเรืองกิตติ์ แก้วฟ้านภาดล กรรมการผู้จัดการ

2. นายธีรภัทร์ โกยสุขโข ผู้ช่วยกรรมการผู้จัดการ

3. นายทวีสิทธิ์ ตรีกิจวัฒนากุล ผู้จัดการฝ่ายสินเชื่อและ การตลาด

4. นางสาวอภิญญา บริเวชชานนท์ ผู้จัดการฝ่ายสารสนเทศ

5. นางสาวจิราภรณ์ แมดสถาน ผู้ช่วยผู้จัดการฝ่ายปฏิบัติการ

6. นางสาววิภาจรี ธนูเศรษฐ ผู้ช่วยผู้จัดการฝ่ายบัญชีและการเงิน

ประวัติการทำผิดกฎหมาย

คณะกรรมการและเจ้าหน้าที่ระดับบริหารของบริษัทฯ ไม่มีผู้ใดมีประวัติการถูกไล่ออก ปลดออก
ให้ออก หรือต้องคดีเนื่องจากการกระทำทุจริต หรือเคยถูกฟ้องร้องล้มละลาย หรือถูกต้องโทษอาญา
หรือมีข้อพิพาทหรือการถูกฟ้องร้องระหว่างการตัดสินในช่วง 10 ปีที่ผ่านมา
รวมทั้งไม่เคยกระทำผิดกฎหมายว่าด้วยหลักทรัพย์และตลาดหลักทรัพย์
รวมทั้งข้อพิพาทหรือการถูกฟ้องร้องที่อยู่ระหว่างการพิจารณา

โครงสร้างองค์กร

ORGANIZATION CHART

คณะกรรมการ

BOARD OF DIRECTORS

คณะกรรมการบริหาร

EXECUTIVE COMMITTEES

กรรมการผู้จัดการ

MANAGING DIRECTOR

1.  การสรรหากรรมการและวิธีการเลือกตั้งกรรมการผ่านที่ประชุมผู้ถือหุ้น

องค์ประกอบและการแต่งตั้งคณะกรรมการบริษัท

1.  คณะกรรมการของบริษัทต้องมีไม่น้อยกว่า 5 คน
    และกรรมการทั้งหมดไม่น้อยกว่ากึ่งหนึ่งจะต้องมีถิ่นที่อยู่ในประเทศไทย

2.  ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียงตามจำนวนหุ้นที่ตนถือ

    2.  ผู้ถือหุ้นแต่ละคนจะใช้สิทธิตามคะแนนเสียงที่มีอยู่ทั้งหมดตาม ข้อ 2.1
        เลือกตั้งบุคคลคนเดียวหรือหลายคนเป็นกรรมการก็ได้
        แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้คะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมี
        หรือพึงจะเลือกตั้งในครั้งนั้น ให้ผู้เป็นประธานที่ประชุมเป็นผู้ชี้ขาด

3.  ในการประชุมสามัญประจำปีทุกครั้ง ให้กรรมการ 1 ใน 3
    ของจำนวนกรรมการในขณะนั้นพ้นจากตำแหน่งถ้าจำนวนกรรมการที่จะพ้นจากตำแหน่งไม่อาจแบ่งออกได้พอดี
    1 ใน 3 ก็ ให้ใช้จำนวนที่ใกล้เคียงกัน แต่ไม่เกิน 1 ใน 3
    หลังจากวันที่ข้อบังคับฉบับนี้มีผลใช้บังคับการพ้นจากตำแหน่งของกรรมการตามวรรคหนึ่งในปีที่ 1
    และปีที่ 2 ให้ใช้วิธีจับฉลาก ส่วนในปีต่อ ๆ ไป
    ให้กรรมการซึ่งอยู่ในตำแหน่งนานที่สุดเป็นผู้พ้นจากตำแหน่ง หากในคราวใด
    มีกรรมการหลายคนอยู่ในตำแหน่งมานานเท่า ๆ กัน
    เป็นจำนวนมากกว่าจำนวนกรรมการที่ต้องพ้นจากตำแหน่งในคราวนั้นให้กรรมการดังกล่าวพ้นจากตำแหน่งโดยใช้วิธีจับฉลากกรรมการซึ่งพ้นจากตำแหน่งด้วยเหตุดังกล่าว
    อาจได้รับเลือกตั้งให้กลับเข้ารับตำแหน่งอีกได้

4.  นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

  - ตาย

  - ลาออก

-   ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด
    และกฎหมายว่าด้วยหลักทรัพย์และตลาดหลักทรัพย์

-   ที่ประชุมผู้ถือหุ้นลงมติให้ออกตามข้อ 6

-   ศาลมีคำสั่งให้ออก

5.  กรรมการคนใดลาออกจากตำแหน่งให้ยื่นใบลาออกต่อบริษัท
    โดยการลาออกนั้นจะมีผลนับตั้งแต่วันที่ใบลาออกไปถึงบริษัท
    กรรมการซึ่งลาออกตามความในวรรคก่อนจะแจ้งการลาออกของตนให้นายทะเบียนทราบด้วยก็ได้

6.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3/4 ของจำนวนผู้ถือหุ้นซึ่งมาประชุม และมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

7.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระให้คณะกรรมการเลือก
    บุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    โดยบุคคลซึ่งเข้าเป็นกรรมการแทนดังกล่าวอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนเข้ามาแทน

    1.  ค่าตอบแทนผู้บริหาร

9.3.1 ค่าตอบแทนที่เป็นตัวเงิน

1.  ค่าตอบแทนรวมของกรรมการจำนวน 7 ราย เป็นเงิน 1,047,750 บาท
    ประกอบด้วยค่าเบี้ยประชุมกรรมการ

2.  ค่าตอบแทนรวมของกรรมการบริหารและผู้บริหารของบริษัทในปี 2543 จำนวน 6 ราย
    รวมเป็นเงิน 5,328,967.20 บาท
    เป็นค่าตอบแทนกรรมการประกอบด้วยค่าเบี้ยประชุมกรรมการ 135,000 บาท
    และค่าตอบแทนเจ้าหน้าที่บริหารประกอบด้วยเงินเดือน 5,193,967.20 บาท

9.3.2 ค่าตอบแทนอื่น

- ไม่มี -

1.  การกำกับดูแลกิจการ

คณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์ตามปกติ

2.  การดูแลเรื่องการใช้ข้อมูลภายใน

บริษัทมีนโยบายในการควบคุมดูแลไม่ให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์
โดยการควบคุมให้แต่ละฝ่ายงานสามารถเรียกข้อมูลดูได้เฉพาะส่วนงานของตนเท่านั้น
คงเหลือผู้บริหารที่เกี่ยวข้องบางท่าน ที่จะสามารถทราบข้อมูลได้ อย่างไรก็ตาม
บริษัทได้มีการแจ้งให้ผู้บริหารที่เกี่ยวข้องทราบถึงบทลงโทษที่จะได้รับจากตลาดหลักทรัพย์แล้ว
และไม่ปรากฏว่ามีการนำข้อมูลภายในไปใช้เพื่อประโยชน์ส่วนตนแต่อย่างใด

3.  บุคลากร

ณ วันที่ 31 ธันวาคม 2543 บริษัทฯ มีจำนวนพนักงานรวม 40 คน มีผลตอบแทนเป็นเงินเดือนรวม
14,258,471.66 บาท บริษัทมีนโยบายในการอบรมพัฒนาพนักงาน
ทั้งจากภายในและภายนอกองค์กร โดยพิจารณาจากคุณวุฒิ ประสบการณ์ และตำแหน่งงาน นอกจากนี้
บริษัทยังมีนโยบายในการพิจารณาปรับตำแหน่งพนักงานตามความเหมาะสมเป็นประจำทุกปี